Il-Kap tal-Kunsill Nazzjonali tal-Ktieb Mark Camilleri ddikjara li hu Laburist, iżda mhuwiex Ġaħan, u għalhekk mhux se jivvota lill-pulċinelli li jippretendu li huma Laburisti. Dan il-kliem qalu b'referenza għall-konverżazzjoni li ġiet żvelata ta' bejn il-Ministru għall-Ġustizzja Edward Zammit Lewis u n-negozjant Yorgen Fenech, li hu akkużat b'kompliċità fl-assassinju ta' Daphne Caruana Galizia. Fil-konverżazzjoni li saret fl-2019 Zammit Lewis sejjaħ lil-Laburisti "Ġaħan." Camilleri, li huwa voċiferu ħafna u kritiku tal-Partit Laburista minkejja li hu Laburist, sejjaħ lil nies bħal Zammit Lewis "opportunisti u nies korrotti li l-PL ikkapparrawh u ġabuh żibel bil-ħmieġ tagħhom." Għaldaqstant, Camilleri ddikjara li fl-elezzjoni li jmiss se jivvota lill-kandidata tal-ADPD Sandra Gauci. Ara x'ħabbar Camilleri x-xahar li għadda Se joħroġ ktieb biex jikxef aktar korruzzjoni tal-Gvern Il-messaġġi bejn il-Ministru u Fenech inkixfu f'nota mressqa mill-avukati ta' Fenech stess, kontra d-Deputat Nazzjonalista Jason Azzopardi, li hu l-avukat tal-familja Caruana Galizia. Fil-konverżazzjoni fuq WhatsApp, Zammit Lewis jirreferi għal-Laburisti li jkunu jridu jinqdew bħala Ġaħan. F'wieħed mill-messaġġi Zammit Lewis jibgħat lil Fenech "Kburi li nafek jien." Dan il-messaġġ kien intbagħat f'April tal-2019. Dak iż-żmien kien diġà ġie żvelat li Fenech hu sid il-kumpanija sigrieta f'Dubaj, 17 Black, li kellha tgħaddi flus lill-kumpaniji sigrieti fil-Panama ta' Keith Schembri u Konrad Mizzi. Dwar il-messaġġi "Hekk irid il-Laburist ġaħan, min jaqdih" – Edward Zammit Lewis Il-Ministru għall-Ġustizzja jinsab taħt kritika qawwija bħalissa, wara li lbieraħ is-Sunday Times żvelat li l-Ministru kien ikkomunika ma' Yorgen Fenech wara li f'Jannar tal-2019, flimkien ma' Robert Abela, illum Prim Ministru, kien indirizza konferenza tal-aħbarijiet dwar 17 Black li f'Novembru tal-2018 kien ġie żvelat li hi ta' Fenech. Din il-konferenza tal-aħbarijiet kienet saret wara li Simon Busuttil, dak iż-żmien Kap tal-Oppożizzjoni, kien talab biex issir inkjesta dwar l-iskandlu ta' 17 Black b'rabta mal-Panama Papers. Dakinhar Zammit Lewis u Abela kienu ddeskrivew lil Busuttil bħala persuna ta' theddida għas-saltna ta' dritt talli ried jieħu azzjoni fil-qorti kontra dawk involuti fl-iskandlu tal-Panama Papers u 17 Black. Aqra aktar Qalu li Busuttil hu "theddida"; Zammit Lewis b'messaġġi mas-sid ta' 17 Black Intant, wara kif żvolġew l-affarijiet, il-Kap tal-Oppożizzjoni u tal-Partit Nazzjonalista Bernard Grech ħabbar li se jikteb lill-Ispeaker tal-Kamra tad-Deputati sabiex ilaqqa' l-Parlament b'urġenza biex jiddiskuti mozzjoni parlamentari ta' sfiduċja kontra l-Ministru tal-Ġustizzja Edward Zammit Lewis. Din il-mozzjoni għandha titressaq mill-Oppozizzjoni Nazzjonalista llum. Aqra aktar Il-PN se jressaq mozzjoni ta' sfiduċja kontra Zammit Lewis Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6107acb7447cd_rand.td-a-rec-img{text-align:left}.td_uid_3_6107acb7447cd_rand.td-a-rec-img img{margin:0 auto 0 0}